《摸鱼儿》
宋代·冯取洽

叹刘郎、那回轻别，霏霏三落红雨。玄都观里应遗恨，一抹断烟残缕。

愁望处。想雾暗云深，忘却来时路。新花旧主。记刻羽流商，裁红剪翠，山径日将暮。

空枝上，时有幽禽对语。声声如问来否。人生行乐须闻健，衰老念谁免此。

吾所与。在溪上深深，锦绣千花坞。何时定去。但对酒思君，呼儿为我，频唱小桃句。

作者简介：冯取洽，字熙之，号双溪翁，延平（今福建南平）人。生卒年均不详，约宋理淳佑初前后在世。工词，常与黄升唱和。《花庵词选》中录他的词五首。